Predkladacia správa

	Vláda Slovenskej republiky v zmysle svojho vládneho programu rieši aktívne  aj problémy národnostných menšín. Uznesením vlády SR č. 821/1999 z 27.9.1999 prijala vláda SR dokument zásadného významu pre rómsku národnostnú menšinu „Stratégia vlády SR na riešenie problémov rómskej národnostnej menšiny a súbor opatrení na jej realizáciu – I. etapa“. Plán práce vlády na rok 2002 počíta okrem rozpracovania Stratégie vlády SR do súboru konkrétnych opatrení na rok 2002 – III. etapa aj s vypracovaním a podporou konkrétnych projektov na riešenie problémov rómskej komunity. Manažment kreovania, výberu a hodnotenia realizácie konkrétnych projektov je jednou z ťažiskových oblastí práce Sekretariátu splnomocnenca vlády SR pre rómske komunity. Na tento účel boli vyčlenené prostriedky v Štátnom rozpočte na rok 2002 v kapitole Všeobecná pokladničná správa. Predkladaný materiál navrhuje riešiť podporu prvej časti prioritných úloh na rok 2002.